NELJANDA KOOSSEISU

ÕIGUSKOMISJONI KOOSOLEKU P R O T O K O L L

Haapsalu,								01. aprill 2005 nr 32

Algus kell 10.00, lõpp kell 10.10

Juhatas	 komisjoni esimees	Märt Maiste
Osalesid			Helle Kaljusaar, Märt Maiste, Ants Roos
Puudus				Andres Lipstok

Kutsutud	linnasekretär Erko Kalev

Päevakord:
Haapsalu Linnavolikogu 01.04.2005 istungile esitatud ja õiguskomisjoni menetlusse suunatud eelnõu “Vara võõrandamine (Kooli tn 3-1)” ja eelnõu “Vara võõrandamine (Uus tn 21-8) läbivaatamine ja seisukoha võtmine

KUULATI linnasekretäri Erko Kalevi seletust.
Kahe korteriomandi võõrandamise summat tuleb muuta sellepärast, et korteriomandite hindamise komisjonil ei olnud esialgu andmeid, et kaks üürnikku Andrus Palm (Kooli 3-1) ja Tamara Palmits (Uus 21-8) olid endale eluruumi asustusõiguse ostnud vastavalt 1994. ja 1996. aastal.

Kuna nimetatud korteriomandite hindamisel kasutati eluruumide erastamise seaduses ära toodud metoodikat, siis peaks arvestama ka kõiki teisi komponente, mis on ära toodud eluruumide erastamise seaduses § 7, mis kajastab eluruumide hinna määramist.

Nimetatud paragrahv käsib alandada eluruumi hinda summa võrra, mida üürnik on tasunud kohalikule omavalitsusele eluruumi asustusõiguse ostmisel.

Ühehäälselt
OTSUSTATI:
1. Esitada mõlemale eelnõule muudatusettepanek (protokolli juures).
2. Teha volikogule ettepanek toetada mõlemat eelnõud koos muudatusettepanekuga

Märt Maiste
Juhataja ja protokollija
MUUDATUSETTEPANEK
eelnõule “Vara võõrandamine (Kooli tn 3, Haapsalu)

Esitaja: õiguskomisjon, 01.04.2005

Muudatusettepanek
Muuta volikogu 01.04.2005 otsuse eelnõu “Vara võõrandamine (Kooli tn 3, Haapsalu)” punkti 1.1 ja asendada sõnad “36 241 (kolmkümmend kuus tuhat kakssada nelikümmend üks)” sõnadega “33 499 (kolmkümmend kolm tuhat nelisada üheksakümmend üheksa)”;

MUUDATUSETTEPANEK
eelnõule “Vara võõrandamine (Uus tn 21, Haapsalu)

Esitaja: õiguskomisjon, 01.04.2005

Muudatusettepanek
Muuta volikogu 01.04.2005 otsuse eelnõu “Vara võõrandamine (Uus tn 21, Haapsalu)” punkti 1.7 ja asendada sõnad “31 494 (kolmkümmend üks tuhat nelisada üheksakümmend neli)” sõnadega “26 494 (kakskümmend kuus tuhat nelisada üheksakümmend neli)”

Linnavalitsuse seisukoht: arvestada täielikult

Linnavalitsuse seisukoht: arvestada täielikult